১১ পৃষ্ঠার এক বিবৃতিতে আর্চবিশপ কার্লো মারিয়া ভিগানো বলেন, যৌন নিপীড়নের অভিযোগে ম্যাকক্যারিকের ওপর নিষেধাজ্ঞা জারি করেছিলেন পোপ বেনেডিক্ট। কিন্তু পোপ ফ্রান্সিসের অধীনে ওই নিষেধাজ্ঞা তুলে নেওয়া হয়। ভ্যাটিক্যান এবং যুক্তরাষ্ট্রের চার্চগুলোতে বর্তমান ও অতীতে যারা কর্মরত ছিলেন তাদের ওপর ম্যাকক্যারিকের অপকর্ম ধামাচাপা দেওয়ার চেষ্টা করা হয়। এ সবই জানতেন পোপ ফ্রান্সিস। তাই তার পদত্যাগ করা উচিত বলে উল্লেখ করেন কার্লো মারিয়া।